**Фоџа** (италијански: *Foggia*) е град во Италија, значаен град во провинцијата Апулија во јужниот дел на земјата и главен град на истоимениот округ Фоџа.

Фоџа е познат како центар на земјоделски високо развиен регион и има развиена прехранбена индустрија.

Потекло на името
----------------

Името Фоџа потекнува од латинскиот збор „fovea" (латински: *fovea*), што во превод значи „шуплина" или „дупка". Ова е поврзано со секогаш богатиот земјоделски простор околу градот, каде што имало антички простории под земја каде што се складирало жито.

Географија
----------

Фоџа се наоѓа во јужна Италија. Градот е 380 километри источно од главниот град Рим и 135 километри западно од Бари.

### Релјеф

Фоџа се развила во крајбрежната рамнина, недалеку од јужниот брег на Јадранското Море (25 км северно). На југ од градот се издигаат планините Дауни од јужниот дел на Апенинскиот венец. Градот се наоѓа во сеизмички многу активна зона, па земјотресите биле составен дел од историјата на градот (1456, 1534, 1627 и 1731 година ).

### Клима

Климата во Фоџа е средоземна.

| Климатски податоци за Фоџа |
| --- |
| Месец | Јан | Фев | Мар | Апр | Мај | Јун | Јул | Авг | Сеп | Окт | Ное | Дек | Годишно |
| Највисока забележана °C (°F) | 21.2 (70.2) | 22.0 (71.6) | 32.0 (89.6) | 30.3 (86.5) | 36.0 (96.8) | 47.0 (116.6) | 45.2 (113.4) | 43.6 (110.5) | 43.0 (109.4) | 35.4 (95.7) | 27.0 (80.6) | 23.4 (74.1) | 47.0 (116.6) |
| Прос. висока °C (°F) | 11.8 (53.2) | 12.5 (54.5) | 15.7 (60.3) | 19.0 (66.2) | 24.9 (76.8) | 29.4 (84.9) | 32.4 (90.3) | 32.5 (90.5) | 27.6 (81.7) | 22.7 (72.9) | 16.6 (61.9) | 12.7 (54.9) | 21.5 (70.7) |
| Сред. дневна °C (°F) | 7.7 (45.9) | 7.7 (45.9) | 10.3 (50.5) | 13.1 (55.6) | 18.3 (64.9) | 22.6 (72.7) | 25.6 (78.1) | 25.8 (78.4) | 21.5 (70.7) | 17.3 (63.1) | 12.1 (53.8) | 8.7 (47.7) | 15.9 (60.6) |
| Прос. ниска °C (°F) | 3.3 (37.9) | 2.9 (37.2) | 4.9 (40.8) | 7.3 (45.1) | 11.7 (53.1) | 15.9 (60.6) | 18.8 (65.8) | 19.0 (66.2) | 15.5 (59.9) | 12.0 (53.6) | 7.6 (45.7) | 4.7 (40.5) | 10.3 (50.5) |
| Најниска забележана °C (°F) | −10.4 (13.3) | −6.0 (21.2) | −5.0 (23) | −4.0 (24.8) | 0.3 (32.5) | 2.8 (37) | 6.0 (42.8) | 10.0 (50) | 6.4 (43.5) | 0.0 (32) | −2.8 (27) | −5.0 (23) | −10.4 (13.3) |
| Прос. дожд мм (ин) | 44.60 (1.7559) | 39.37 (1.55) | 41.73 (1.6429) | 39.01 (1.5358) | 31.52 (1.2409) | 42.46 (1.6717) | 21.65 (0.8524) | 39.82 (1.5677) | 43.15 (1.6988) | 50.39 (1.9839) | 48.98 (1.9283) | 69.34 (2.7299) | 512.03 (20.1587) |
| Прос. релативна влажност (%) | 82.1 | 77.7 | 75.5 | 73.4 | 67.7 | 61.7 | 58.1 | 61.1 | 69.7 | 76.2 | 81.6 | 82.7 | 72.3 |
| Извор: Il Meteo |

### Вода

Ниту еден значаен воден тек не тече низ самиот град Фоѓа, но во близина е реката Черваро.

Историја
--------

 Плоштад Кавур
 Една од централните градски улици
Областа на Фоџа била населена уште од праисторијата. Во античко време, во близина била основана грчката населба *Аргос Хипиум*, која била дел од Голема Грција. Подоцна, во ерата на римскиот период, овде била основана населба, која го добила името *Фовеа*, од која потекнува и сегашното име на градот.

Во средниот век, градот сменил многу владетели. Прво градот бил окупиран од Готите, потоа Ломбардите и на крајот Византијците. Во 11 век градот бил окупиран од Норманите и тие владееле неколку векови. Во 1447 година градот паднал под власт на Арагон и Кралството Неапол.

На крајот на 18 век, Кралството Неапол било преземено од Французите за време на ерата на Наполеон. Во 1860 година Фоџа бил припоен кон новоформираната држава Италија. Градот многу брзо станал важен железнички јазол. Токму затоа градот претрпел многу во бомбардирањето во 1943 година, за време на Втората светска војна. По војната, градот доживеал раст, но и хаотичен урбан развој, како и другите градови во јужна Италија, кога голем број од поранешното рурално население се населило на периферијата на градот.

Популација
----------

Според резултатите од пописот на населението во 2011 година, во општината живееле 147.036 жители.

Демографија| 1931 | 1936 | 1951 | 1961 | 1971 | 1981 | 1991 | 2001 | 2011 |
| --- | --- | --- | --- | --- | --- | --- | --- | --- |
| 55.763 | 62.340 | 97.504 | 118.608 | 141.711 | 156.467 | 156.268 | 155.203 | 147.036 |

Во 2008 година Фоџа имал околу 153.000 жители, 2,5 пати повеќе отколку на почетокот на 20 век. Во последните години бројот на странци во градот стагнира.

Населението во градот е претежно Италијанско (98%). Останатите се релативно нови имигранти, главно од Источна Европа.

Економија
---------

Фоѓа е позната како центар на земјоделски високо развиен регион и има развиена прехранбена индустрија.

Градови партнери
----------------

* Франција Кемпер
* Германија Гепинген
* Италија Пезкасероли
* Италија Л’Аквила
* Италија Форли
* Обединето Кралство Питерборо
* Полска Валбжих

Галерија
--------

* Улица со камбанаријата на катедралата во позадинаУлица со камбанаријата на катедралата во позадина
* Окружна зградаОкружна зграда
* Градски музејГрадски музеј
* Зграда „Три пристаништа".Зграда „Три пристаништа".

Наводи
------

1. ↑  All demographics and other statistics from the Italian statistical institute (Istat).
2. ↑  „Che tempo faceva a Foggia" (италијански). ilmeteo.it. Посетено на February 19, 2019.
3. ↑  „Statistiche I.Stat". ISTAT. 28. 12. 2012. Проверете ги датумските вредности во: `|date=` (help)